open-index/open-wikipedia-markdown huggingface dataset:
Uuno Saarnio

**Uuno Saarnio** (sukunimi vuoteen 1919 **Bredström**; 5. tammikuuta 1896 Turku – 14. huhtikuuta 1977 Helsinki) oli suomalainen kirjastonjohtaja ja filosofi.

Saarnio keskeytti oppikoulun kolmannelta luokalta ja työskenteli sitten Kansallis-Osake-Pankin konttoristina Turussa 1912–1920 ja Turun kaupunginkirjastossa harjoittelijana 1920–1921. Hän valmistui ylioppilaaksi yksityisesti Forssan yhteislyseosta 1921. Saarnio opiskeli tämän jälkeen filosofiaa ja matematiikkaa Turun yliopistossa ja valmistui filosofian kandidaatiksi 1927. Opintojen ohella Saarnio oli työssä Turun yliopiston kirjastossa amanuenssina 1921–1928. Valmistuttuaan hän oli Turun kaupunginkirjaston palveluksessa varakirjastonhoitajana 1928–1939. 

Saarnio väitteli filosofian tohtoriksi 1937, väitöskirja *Untersuchungen zur symbolischen Logik I* käsitteli merkkien ja merkityssuhteiden logiikkaa. Hän työskenteli Tampereen kaupunginkirjaston johtajana 1939–1940 ja sen jälkeen Helsingin kaupunginkirjaston johtajana 1940–1963. Saarnio toimi myös Helsingin yliopiston logiikan dosenttina 1945–1966 ja hän sai professorin arvonimen 1957. Eläkkeelle jäätyään Saarnio toimi vielä Bonnin yliopiston vierailevana filosofian professorina 1964–1966 ja Helsingin yliopiston teologisen tiedekunnan filosofian historian luennoitsijana 1967–1969.

Kirjastonjohtajana Saarnio kehitti muun muassa sairaala- ja musiikkikirjastotoimintaa ja aloitti vuonna 1942 kirjastokerhotoiminnan Helsingin kaupunginkirjastossa. Filosofian alueella hän tutki sanateoriaa, etiikkaa ja arvoteoriaa sekä matemaattisen logiikan alueella transfiniittisia järjestyslukuja ja kontinuumihypoteesia. Saarnio uskoi itse todistaneensa matemaatikko Georg Cantorin kontinuumihypoteesin oikeaksi mutta hänen naiiviin joukko-oppiin perustuva ratkaisuehdotuksensa ei ole saanut matemaatikkojen hyväksyntää. Kontinuumihypoteesin mukaan ei ole olemassa sellaista joukkoa, joka on kooltaan kokonaislukujen joukon ja reaalilukujen joukon välissä.

## Teoksia
* *Untersuchungen zur symbolischen Logik I*, väitöskirja.  1935
* *Arvo ja eetillisyys*. Ilmestynyt Filosofisen yhdistyksen vuosikirjassa Ajatus 1944, eripainos 1945.
* *System und Darstellung der Transfiniten Ordnungszahlen*.  1958
* 
* 
* 
* *Die Wahrheitstheorie der deskriptiven Sätze*.  1977 (yhdessä Heinz Endersin (s. 1937) kanssa)
* 

## Lähteet
* Palomäki, Jari: Uuno Saarnio – omintakeinen filosofi. *Tieteessä tapahtuu* 6/2002. (PDF)
Karl von Hasenauer

**Karl von Hasenauer** (20. heinäkuuta 1833 Wien – 4. tammikuuta 1894 Wien) oli merkittävimpiä itävaltalaisia historismin arkkitehtejä Wienissä, erityisesti Ringstraßen alueella. Von Hasenauer oli August Sicard von Sicardsburgin ja Eduard van der Nüllin oppilaita. Hänelle myönnettiin vapaaherran (*Freiherr*) arvo vuonna 1873.

Hasenauer oli Wienin vuoden 1873 maailmannäyttelyn pääarkkitehti. Yhdessä saksalaisen Gottfried Semperin kanssa Hasenauer suunnitteli Wienin taidehistoriallisen ja luonnonhistoriallisen museon (1871–1891), Burgtheaterin (1874–1888) ja keisarillisen Hofburgin palatsin uuden osan (1881–1894). Hasenauer suunnitteli Wieniin myös Palais Lützowin (1870) ja Hermesvillan (1882–1886).
Hunajayhtymä

**Hunajayhtymä Oy** on suomalaisen hunajan pakkaaja. Yhtiö on perustettu vuonna 1969. Sen perusti joukko mehiläishoitajia. Perustamisen tavoitteena oli tehostaa hunajan myyntiä ja monipuolistaa mehiläistarvikemyyntiä. Aluksi toimipaikkana oli Toijala. Vuonna 1973 yritys muutti nykyiselle paikalleen Loimaalle.

## Tuotteet

Hunajayhtymä on Suomen suurin kotimaisen hunajan pakkaaja. Hunaja ostetaan sopimustuottajilta, pakataan ja myydään edelleen keskusliikkeille. Heiltä ostetaan myös vahaa, josta valmistetaan vahavalssaamossa uusia pohjukkeita. Mehiläishoitotarvikkeita myydään varastomyymälässä ja verkkokaupassa. Lisäksi heinä-elokuussa myydään talviruokintasokeria. Hunajayhtymä toimittaa elintarviketeollisuuteen myös ulkomaista hunajaa.

Hunajayhtymän visiona on tehdä kotimaisesta hunajasta hittituote ja suomalaisen luonnon pelastaja.

## Lähteet
* Hunajayhtymän kotisivut: Hunajayhtymä Oy

### Viitteet
Otto Wagner

**Otto Koloman Wagner** (13. heinäkuuta 1841 Wien – 11. huhtikuuta 1918 Wien) oli itävaltalainen arkkitehti. Wagner lukeutui historismin ja jugendin arkkitehteihin. Hän on Wienin arkkitehtikoulukunnan perustaja ja modernin kaupunkirakentamisen edelläkävijä. 

Wagner opiskeli vuodesta 1857 vuoteen 1862 Berliinin kuninkaallisessa arkkitehtiakatemiassa sekä Wienissä aluksi Polyteknillisessä instituutissa ja myöhemmin kuvataideakatemiassa muun muassa August Sicard von Sicardsburgin ja Eduard van der Nüllin oppilaana. Oman itsenäisen arkkitehtiuransa Wagner aloitti vuonna 1864.

Wagner teki Wienin uuden keskustasuunnitelman, josta tosin toteutui vain kaupunkirata. Hän seurasi vuonna 1894 Karl von Hasenaueria Wienin kuvataideakatemian professorina. Sen erikoisluokan johtajana hän oli perustamassa *Moderne Architektur* -nimistä oppisuuntaa. Hänen toteutuneita suunnitelmiaan ovat Karlsplatzin asema (1899–1901), Postsparkassenamt (1904–1906) ja Nussdorf Wienissä.

## Lähteet

## Aiheesta muualla

*skizzen 1'', Wien, 1905. AMS Historica.  
*skizzen 2'', Wien, 1905. AMS Historica. 
*skizzen 3'', Wien, 1905. AMS Historica.
Gestrin

**Gestrin** ja **Gästrin** ovat sukunimen eri kirjoitusmuotoja. Nimi on muun muassa seuraavilla suomalaisilla henkilöillä:

* Christina Gestrin (s. 1967), RKP:n varapuheenjohtaja, kansanedustaja
* Emil Teodor Gestrin (1831–1895), pappi
* Gabriel Gestrin (1763–1831), kauppias ja laivanvarustaja, kauppaneuvos
* Gisela Gästrin (1925–2014), onkologian ja radiologian erikoislääkäri
* Henrik Gestrin (1923–2017), Stockmannin pääjohtaja
* Hilja Gestrin (1882–1963), arkkitehti
* Jan Gästrin (1896–1974), psykologi, rehtori
* Kristian Gestrin (1929–1990), poliitikko
* Leonard Gestrin (1850–1929), tukkukauppias, pankinjohtaja ja kauppaneuvos
* Mauritz Gestrin (1837–1910), liikemies, konsuli ja keräilijä
* Peik Gästrin (1934–2024), purjehtija

## Entinen nimi
* Heli Parland o.s. Gestrin (1915–1963), ruotsin kielellä kirjoittanut runoilija
Nuutti Vuoritsalo

**Knut Felix (Nuutti) Vuoritsalo** (sukunimi aikaisemmin **Hornborg**; 13. helmikuuta 1878 Helsinki – 12. marraskuuta 1913 Kotka) oli suomalainen opettaja ja kirjailija. Hän kirjoitti runsaasti Tuulispää -lehteen. Vuoritsalo julkaisi teoksia ja muita kirjoituksia myös nimimerkeillä *Felix Hornborg*, *Saint-Boeuf*, *Vuoritsalo* ja *N. Wuoritsalo.*

Vuoritsalon vanhemmat olivat senaatin vahtimestari D. Zefanias Hornborg ja hänen vaimonsa Maria. Vuoritsalo pääsi ylioppilaaksi helsinkiläisestä Läroverket for gossar och flickor-yhteiskoulusta 1896 ja opiskeli Helsingin yliopistossa valmistuen filosofian kandidaatiksi 1900 ja maisteriksi 1905. Vuoritsalo toimi Helsingin suomalaisen normaalilyseon ja Helsingin reaalilyseon saksan ja ranskan kielen opettajana vuosina 1907–1909 sekä Kotkan suomalaisen yhteiskoulun opettajana 1909–1913 ja rehtorina 1910–1911.

Nuutti Vuoritsalo oli naimisissa vuodesta 1909 Helmi Kosken kanssa.

## Teoksia
* *Ikiliikkuja ynnä muita pieniä paloja*. Yrjö Weilin, Helsinki 1904
* *Hiukan sekava juttu : ilveily : kaksi näytöstä*. Yrjö Weilin, Helsinki 1906
* *Pikakuvia moottorimatkalta vuonna 1906 : kaksi osaa*, kertonut Vuoritsalo; kuvittanut H. Blomberg. Yrjö Weilin, Helsinki 1906
* *Perintö : yksinäytöksinen pila*. Yrjö Weilin, Helsinki 1909
* *Kallen kosinta : yksinäytöksinen pila*. Yrjö Weilin, Helsinki 1910
* *Maisterin perikato : yksinäytöksinen pila*. Yrjö Weilin, Helsinki 1910
* *Rosvot : yksinäytöksinen pila*. Yrjö Weilin, Helsinki 1910
* *Kun rouvat epäilevät : kolminäytöksinen kesäinen pila*. Karisto 1911
* *Kun ”Kiertue” saapui : yksinäytöksinen pila*. Karisto 1912
* *Kärpäspaperi : yksinäytöksinen pila*. Karisto 1912
* *Maatiaisrotu : yksinäytöksinen pila*. Karisto 1912
* *Täti Malviina : 1-näytöksinen pila*. Kirja, Helsinki 1912
* *Virkistysmatka : 3-näytöksinen pila*. Kirja, Helsinki 1912
* *Neronleimauksia*, iskenyt Nuutti Vuoritsalo. Kirja, Helsinki 1916
* *Junassa : 1-näytöksinen pila* : (jälkeenjääneistä papereista). Karisto 1918

## Aiheesta muualla
* Vapaasti ladattavia Nuutti Vuoritsalon e-kirjoja Project Gutenbergiltä ja Projekti Lönnrotilta.

## Lähteet
* Suomen kirjailijat tietokanta 
*
August Sicard von Sicardsburg

**August Sicard von Sicardsburg** (virheellisesti myös * Siccard von Siccardsburg*, 6. joulukuuta 1813 Pest – 11. kesäkuuta 1868 Weidling) oli itävaltalainen arkkitehti. Hänet tunnetaan etenkin Wienin valtionoopperasta (1861–1869), jonka hän suunnitteli yhdessä Eduard van der Nüllin kanssa. Wienissä opiskellut ja opettanut von Sicardsburg edisti itävaltalaisessa rakennustaiteessa historismin asemaa niin itsensä kuin oppilaidensa, kuten Karl von Hasenauerin, kautta.

## Aiheesta muualla
* Tietoa August Sicard von Sicardsburgista Österreich-Lexikonissa
Adolf Hitlerin seksuaalisuus

**[[Adolf Hitler]]in seksuaalisuus** on ollut historioitsijoiden spekulaatioiden kohteena, eikä siitä ole päästy yksimielisyyteen.

Hitlerillä oli 1920-luvulla kihlattu Maria Reiter, ja myöhemmin vaimo Eva Braun. Tästä huolimatta Hitleriä on väitetty homoseksuaaliksi tai että hänellä oli jokin parafilia.

Aihetta on tutkittu paljon, sillä Hitler esiintyi julkisuudessa poliittisiin tavoitteihinsa keskittyvänä vahvana johtajana vailla intiimielämää tai seksuaalisuutta. Monet tutkimukset ovat olleet sensaationhakuisia ja paikkansapitämättömiä kohteen luonteen takia.

## OSS-raportti
Vuonna 1943 CIA:n edeltäjä OSS (Office of Strategic Services) julkaisi 281-sivuisen raportin *A Psychological Analysis of Adolf Hitler: His Life and Legend*. Raportissa analysoidaan Hitlerin toimintaa ja motiiveja psykoanalyysin kautta. Siinä muun muassa luonnehditaan Hitlerin luonteessa olevan ”homoseksuaalisia vivahteita”. Samassa raportissa Carl Jung arveli, että Hitlerillä olisi  jopa feminiininen vietti.

Raportin sivulla 138 väitetään Hitlerin olleen ”äärimmäinen masokisti, joka saa seksuaalista tyydytystä naisen kyyristyessä hänen päänsä päälle samalla virtsaten ja ulostaen”. Otto Strasserin haastattelujen mukaan Hitlerillä oli tämänkaltainen partneri, todennäköisesti sisarpuolensa tytär Geli Raubal. Tämän myötä Hitleriin on kohdistettu myös insestiepäilyjä.

## Muita näkemyksiä
Kirjassaan *Explaining Hitler: The Search for the Origins of His Evil* toimittaja Ron Rosenbaum haastatteli OSS:n raporttiin tietämättään osallistuneita psykologeja, jotka kielsivät tehneensä vastaavan diagnoosin. Rosenbaumin mukaan raportin kirjoittaja keksi itse väitteet Hitlerin homoseksuaalisuudesta.

Väitteitä Hitlerin homoseksuaalisuuden puolesta on esittänyt myös historioitsija Lothar Machtan kirjassaan *Hitlers Geheimnis. Das Doppelleben eines Diktators* (2001). Väitteet perustuvat Hitlerin vanhan sotatoverin Münchenin poliisille 1920-luvun alussa esittämiin syytöksiin. Tässä niin kutsutussa ”Mend-protokollassa” väitettiin Hitlerin osallistuneen homoseksuaalisiin akteihin, mutta monet historiantutkijat epäilevät syytöksen esittäjää epäluotettavaksi.

Historioitsija Samuel Igra väitti teoksessaan *Germany’s National Vice* Hitlerin olleen miesprostituoitu Wienissä oleskeluaikanaan vuosina 1907–1912 ja Münchenissä uudestaan 1912–1914. Hitlerin mahdollisista asiakkaista ei ole kuitenkaan mitään tietoa. Hitlerin ystävä August Kubizek väitti hänen myös olleen ankara prostituution vastustaja.

## Lähteet
* Rosenbaum, Ron. *Explaining Hitler: The Search for the Origins of His Evil*. New York: Harper Perennial, 1999. 
* A Psychological Analysis of Adolf Hitler: His Life and Legend  

### Viitteet
John Manley

**John Paul Manley** (s. 5. tammikuuta 1950 Ottawa, Ontario, Kanada) on kanadalainen Liberaalipuolueen poliitikko. Hän istui parlamentin jäsenenä vuosina 1988–2004 ja oli pitkään useissa ministeriyksissä, muun muassa varapääministerinä 2002–2003.

Manley syntyi Ottawassa, opiskeli Bell High Schoolissa ja valmistui yliopistosta lakimieheksi. 

## Lähteet

## Aiheesta muualla
*
Münsterin hallintopiiri

**Münsterin hallintopiiri** () on yksi Saksan Nordrhein-Westfalenin osavaltion viidestä hallintopiiristä. Sen hallintokaupunki on Münster. Hallintopiirissä on arviolta 2 614 229 asukasta (vuonna 2015) ja sen pinta-ala on 6&nbsp;917 neliökilometriä.

Hallintopiiri koostuu viidestä piirikunnasta () ja kolmesta piirittömästä kaupungista (). Piirikunnat on edelleen jaettu kuntiin. Piirittömiä kaupunkeja hallintopiirissä ovat Bottrop, Gelsenkirchen ja hallintokaupunki Münster.

## Lähteet

## Aiheesta muualla
* Hallintopiirin internetsivut
Detmoldin hallintopiiri

**Detmoldin hallintopiiri** () on yksi Saksan Nordrhein-Westfalenin osavaltion viidestä hallintopiiristä. Sen hallintokaupunki on Detmold. Hallintopiirissä on arviolta 2&nbsp;057&nbsp;996 asukasta (vuonna 2015) ja sen pinta-ala on 6&nbsp;525 neliökilometriä.

Hallintopiiri koostuu kuudesta piirikunnasta () ja yhdestä piirittömästä kaupungista (). Piirikunnat on edelleen jaettu kuntiin. Piiritön kaupunki hallintopiirissä on 325&nbsp;000 asukkaan Bielefeld.

## Lähteet

## Aiheesta muualla
* Hallintopiirin internetsivut
Chemnitzin hallintopiiri

**Chemnitzin hallintopiiri** () oli yksi saksalaisen Saksin osavaltion kolmesta hallintopiiristä. Se sijaitsi osavaltionsa länsiosassa. Hallintopiiri perustettiin 27. marraskuuta 1990 Saksin osavaltiohallituksessa tehdyn päätöksen nojalla 1. tammikuuta 1991. Hallintopiiri lakkautettiin vuonna 2012 paikallishallintouudistuksessa.

Chemnitzin hallintopiirin pääkaupunki oli Chemnitz. Hallintopiiri oli pinta-alaltaan 6&nbsp;097,25 neliökilometrin suuruinen ja sen alueella asui noin 1,5 miljoonaa ihmistä. Väestötiheys hallintopiirissä oli 249 as./km². 

Hallintopiiri koostui yhdeksästä piirikunnasta () ja kolmesta piirittömästä kaupungista (). Piirikunnat jaettiin edelleen kuntiin. Piirittömiä kaupunkeja hallintopiirissä olivat Chemnitz, Plauen ja Zwickau.

## Aiheesta muualla
* Viralliset sivut
Leipzigin hallintopiiri

**Leipzigin hallintopiiri** () oli yksi saksalaisen Saksin osavaltion kolmesta hallintopiiristä. Se sijaitsi osavaltion luoteisosassa. Hallintopiiri perustettiin 27. marraskuuta 1990 Saksin osavaltiohallituksessa tehdyn päätöksen nojalla 1. tammikuuta 1991. Saksi luopui hallintopiireistään vuonna 2012.

Leipzigin hallintopiirin hallintokaupunki oli Leipzig. Hallintopiirin pinta-ala oli 4&nbsp;387,62 neliökilometriä ja sen alueella asui noin 1,1 miljoonaa asukasta. Väestötiheys hallintopiirissä oli 244 as./km².

Hallintopiiri koostui viidestä piirikunnasta () ja yhdestä piirittömästä kaupungista (), hallintokaupunki Leipzigista. Piirikunnat jaettiin edelleen kuntiin.

## Aiheesta muualla
* Viralliset sivut
Jonttu-Fantti ja hänen ystävänsä

**Jonttu-Fantti ja hänen ystävänsä** () on australialainen lastenohjelma.

## Sarjan kuvaus
Sarjassa joukko leluja asuu pienen Mikko-pojan huoneessa ja he ratkovat arki-elämän ongelmia. Sarjan alussa leluhahmoja on kolme, mutta sarjan edetessä leluja tulee toiset kolme lisää.

Sarja on ilmeisesti antanut vaikutteita Pixar-elokuvaan ''Toy Story'', sillä sarjassa lelut elävät ja käyttäytyvät ihmisten lailla. Sarjassa ei esiinny ihmisiä juuri lainkaan. Muutamia sarjassa esitettyjä aiheita käytetään elokuvassa.

## Sarjan hahmot
***Jonttu-Fantti** (*Johnson*) on pieni pörröinen pehmonorsu ja pienen Mikko-pojan lempilelu. Jonttu on leluista viisain ja hän onkin periaatteessa Mikon lelujen johtaja.
* **Hannuli** (*McDuff*) on keltasininen harmonikka. Hän on usein huolissaan ja varovainen kaikesta. Hän oli ensimmäinen lelu, joka uskaltautui Mikon huoneen ulkopuolelle.
***Diiseli** (*Diesel*) on punainen leluauto, jolla on violetit renkaat ja keltainen lippalakki päässään. Diiseli on leluista kovis ja hän esittää usein kovaa ja pelotonta, mutta useimmiten tosi paikan tullen jänistää.
***Alvari** (*Alfred*) on Mikon sängyn alla asusteleva vihreä, hiukan sammakkoa muistuttava kuumavesipullo. Häntä kutsutaan "Hepuksi". Hän majailee kertoman mukaan sängyn alla, koska hänen vasemmassa alakulmassaan on vuotava naarmu. Hänet oli määrä heittää roskiin, mutta hän piiloutui sängyn alle. Tästä merkkinä hänellä on laastari naarmun päällä. Alvarilla tiedetään olevan sukulainen, hänen iso-iso-setänsä Sir Velmu Vesipullo, joka on näyttelijä.
***Raksu** (*Squeaky*) on hieman rikkinäinen robotti, joka ei alkuaikoina juurikaan puhunut. Erään jakson lopussa Raksu lauloi, että hänen patterinsa vuotavat. Raksu asustelee Mikon vaatekaapissa.
***Vilma** (*Victoria*) on hidasliikkeinen dinosaurus. Sarjan mukaan hän on Mikon siskon Melissan lelu.

## Sarja Suomessa
Suomessa sarja esitettiin vuosina 1993–1995 Yle TV2:n *[[Pikku Kakkonen|Pikku Kakkosen]]* yhteydessä.

Suomenkielisessä versiossa ensimmäisissä jaksoissa Matti Pellonpää ja Maria Salo esittivät hahmojen roolit. Pellonpään kuoltua, sarjan myöhemmissä jaksoissa hänen tilalleen tulivat Risto Aaltonen ja Matti Laitinen.

## Katso myös
* Luettelo televisiosarjan Jonttu-Fantti ja hänen ystävänsä jaksoista

## Lähteet
Gerhard Herzberg

**Gerhard Herzberg** PC, CC, FRSC, FRS, (25. joulukuuta 1904 Hampuri – 3. maaliskuuta 1999 Ottawa) oli saksalainen fyysikko ja fysikaalinen kemisti. Hän sai Nobelin kemianpalkinnon vuonna 1971 molekyylien rakenteiden spektroskooppisesta tutkimuksesta.

Herzberg joutui pakenemaan Saksasta Kanadaan vuonna 1935. Hänen päätyönsä koskivat atomien ja molekyylien spektroskopiaa. Hän on tunnettu tekniikoistaan selvittää kaksi- tai useampiosaisten molekyylien ja vapaiden radikaalien tutkimisesta. Herzberg toimi useissa yliopistoissa niin Kanadassa kuin Euroopassakin.

Herzberg sai töistään lukuisia kunnianosoituksia mm. vuonna 1968 hänelle myönnettiin huomattava kunniamerkki, Order of Canada -mitali.

## Aiheesta muualla
*Herzbergin elämäkerta Nobel-säätiön sivuilla
Eduard van der Nüll

**Eduard van der Nüll** (9. tammikuuta 1812 Wien,Itävalta – 4. huhtikuuta 1868 Wien, Itävalta) oli itävaltalainen arkkitehti. Hän lukeutui niin kutsutun Ringstraße-ajan historismin arkkitehteihin.

Van der Nüll oli arkkitehtuurin ja ornamentiikan professorina Wienin taideakatemiassa 1844–1865, vaikutti taiteellisellakin toiminnallaan silloisen uuden Wienin rakennustaiteen kehitykseen. Hän suunnitteli rakennuksia pääasiassa yhteistöinä August Sicard von Sicardsburgin (1813–1868) kanssa ja vastasi lähinnä esteettisestä puolesta. Hän teki taidemaalari Joseph von Führichin kanssa Altlerchenfeldin kirkon sisustuksen (1853).

Ennen professorinuraansa van der Nüll oli tehnyt opintomatkoja Länsi-Eurooppaan yhdessä ystävänsä August Sicard von Sicardsburgin kanssa. Hän suunnitteli Sicardsburgin kanssa Wienin valtionoopperan.

Van der Nüll hirttäytyi 4. huhtikuuta vuonna 1868.

## Suunnittelutöitä
Lähde:
* Sotilasarsenaalin komendantuurirakennus (romaanisen tyylin tiilirakennus)
* Kaarlen-teatteri
* Haasin kauppatalo
* Palais Larisch
* Wienin hovioopperan talo (1861–1869; ranskalainen varhaisrenessanssi)

## Lähteet
Loggia

**Loggia** (ital.) eli **pylväskäytävä** tai **pilarikäytävä** on arkkitehtoninen elementti, joka on peräisin renessanssin aikaisesta Italian rakennustaiteesta. Se on vähintään yhdeltä sivultaan avoin rakennelma, jonka kattoa kannattelevat pylväät. Rakennuksen julkisivun puoleista, maantasolla tai joskus korkeammalla olevaa käytävää tai arkadia erottaa ulkotilasta pylväikkö, pilarit tai kaaristo. Loggia on joskus myös puutarhassa sijaitseva itsenäinen rakennus. Myös rakennuksen sisässä olevaa vähintään yhdeltä sivulta avointa pylväin erotettua katettua tilaa kutsutaan loggiaksi.

Loggia voi olla myös vaihtoehto portiikille. Tällaisena loggiaa kutsutaan yleensä upotetuksi portiikiksi tai ulkoilmalle avoimeksi huoneeksi, jossa on lävistetyt seinät. Joskus käytetään tuplaloggioita, jolloin toisessa kerroksessa on loggia maantasolla olevan päällä. Loggioille annettiin joskus lisämerkitystä rakentemalla niiden päälle päätykolmio.

Italialaisessa arkkitehtuurissa olivat 1600-luvulla suosiossa pienet loggiatyyliset kesärakennelmat. Ne rakennettiin asuinrakennusten katoille, joilla pystyi nauttimaan virkistävästä tuulesta ja näköaloista. Rooman taivaanrannassa tällaisia loggioita voi nähdä huomattavasti.

## Lähteet

## Aiheesta muualla
*
Richard Dadd

**Richard Dadd** (1. elokuuta 1817 – 7. tammikuuta 1886) oli brittiläinen viktoriaanisen ajan taidemaalari. Hän syntyi Chathamissa Kentin kreivikunnassa ja pääsi 20-vuotiaana opiskelemaan Royal Academy of Artsiin.

Daddin äiti kuoli, kun Dadd oli vielä hyvin nuori ja hänen isänsä meni uusiin naimisiin. Dadd osoittautui jo varhain lahjakkaaksi kuvataiteilijaksi, ja pääsi 20-vuotiaana opiskelemaan Royal Academy of Artsiin. Dadd piirsi vuonna 1841 omakuvan, joka on nykyisin Bethlem Museum of the Mindin omistuksessa. Samoihin aikoihin hän teki maalauksen William Shakespearen Kesäyön unelman ilkikurisesta satuhahmosta Puckista.

Dadd oli The Clique -taiteilijaryhmän perustajajäsen. Hän tuli tunnetuksi fantasia-aiheisilla maalauksillaan, kuten *The Fairy Feller’s Master-Stroke* (1864). Dadd suistui nuorella aikuisiällään psykoosiin ja surmasi vuonna 1843 harhaluulojen ajamana isänsä. 

Isänsä murhan jälkeen Richard Dadd pidätettiin "rikollisena mielipuolena", ja suljettiin laitoshoitoon. Dadd jatkoi maalaamista ollessaan hoidossa Bethlem Hospitalissa. Hänen mielisairautensa laatua ei tarkoin määritetty, mutta hän eli aikuisikänsä laitoshoidossa toipumatta täysin koskaan. Hän kuoli keuhkosairauteen 68-vuotiaana.

Maalausta The Fairy Feller’s Master-Stroke pidetään yleisesti Daddin mestariteoksena. Dadd maalasi sen Bethlem Hospitalin johtajalle H.G. Haydonille. Dadd siirrettiin Broadmooriin heinäkuussa 1864, ennen kuin hän ennätti saada maalauksen valmiiksi. Dadd kirjoitti myöhemmin hyvin pitkän ja rönsyilevän runon "Elimination of a Picture & its subject – called The Feller's Master Stroke", jossa hän pyrki selittämään maalauksen ideaa.

Kaikki maalauksen hahmot ovat Daddin mielikuvituksen tuotetta, lukuun ottamatta Shakespearen Kesäyön unelman Oberonia ja Titaniaa, jotka on kuvattu maalauksen yläosaan. Maalauksen alaosassa selin katsojaan päin on Fairy Feller -hahmo kohottamassa kirvestä halkaistakseen kastanjan, jota on tarkoitus käyttää kuningatar Mabsin uusien keijukaisvaunujen rakentamiseen. Kuvan keskellä valkopartainen vanhus on valmiina antamaan Fairy Fellerille merkin, milloin kastanja tulee iskeä halki. Ympärillä muut hahmot odottavat jännittyneinä onnistuuko halkaisu yhdellä iskulla. Dadd on myös maalannut kuvan oikeaan ylälaitaan isänsä Robert Daddin, apteekkarin, joka pitelee survinta ja morttelia. Dadd maalasi yksityiskohtaista kuvaa 6–9 vuoden ajan. Maalauksen kummalliset mittakaavan vaihtelut ja latistunut perspektiivi vahvistavat kuvan outoa tunnelmaa.

## Galleria

Kuva:Richard Dadd - Caravanserai at Mylasa in Asia Minor - Google Art Project.jpg|Karavaaniseralji Vähä-Aasian Mylasassa (1845)
Kuva:Richard Dadd - Augustus Egg - Google Art Project.jpg|*Augustus Egg* (1838-1840)
Kuva:"Portrait of a Young Man" by Richard Dadd.jpg|*Portrait of a Young Man* (1853)
Kuva:Titania Sleeping.jpg|*Titania Sleeping*
Kuva:Bacchanalian Scene by Richard Dadd.jpg|*Bacchanalian Scene (1862)
Kuva:The Fairy Feller's Master-Stroke.jpg|*The Fairy Feller's Master-Stroke'' (1855-1864)


## Lähteet
Orewayn rautatieasema

**Orewayn rautatieasema** on rautatieliikennepaikka Newfoundland ja Labradorin provinssissa Kanadassa. Se sijaitsee Quebec North Shore and Labrador Railwayn omistaman Sept-Îlesin ja Labrador Cityn välisellä rataosalla 300 kilometriä Sept-Îlesistä pohjoiseen.

Liikennepaikka avattiin liikenteelle 1952, kun rautatie Sept-Îlesistä Scheffervilleen valmistui. Tuolloin Oreway sijaitsi rautatien puolessavälissä, ja sinne rakennettiin suurikokoinen harkkotiilinen hotelli junamiehistöjen lepopaikaksi. Hotelli suljettiin myöhemmin ja korvattiin parakkityylisellä majoituksella.

Liikennepaikalla on yksi pitkä sivuraide junien kohtaamisia varten, ja sen lisäksi kaksi kuormausraidetta sekä kolmioraide. Liikennepaikalla oli myös pieni korjauspaja kiireellistä korjaamista vaativia rautatiekaluston vikoja varten.

Sept-Îlesin ja Scheffervillen välillä liikennöivä henkilöjuna *[[Tshiuetin]]* pysähtyy asemalla tarvittaessa.

## Lähteet
Varkaantaipaleen kanava

**Varkaantaipaleen kanava** on avokanava, joka sijaitsee Etelä-Savossa Ristiinassa Yöveden ja Louhiveden välisellä väylällä. Pääosin kallioon louhittu 416 metriä pitkä kanava rakennettiin vuosina 1874–1877 Saimaan ja Mikkelin välisen väylän parannustöiden yhteydessä, ja se otettiin käyttöön syksyllä 1877. Kanavan leveys pohjasta on 8,9 metriä ja syvyys 1,9 metriä. Kanavan alikulkukorkeus on 8 metriä, joten sitä voivat käyttää vain moottoriveneet. Kanavan yli kulkee maantiesilta.

Väylä valmistui lopullisesti 1919, niin että laivaväylä Mikkelistä alkaen oli koko matkaltaan seitsemän jalan syvyinen.

## Lähteet
* Suomen kanavat – Varkaantaipaleen kanava

### Viitteet

## Aiheesta muualla

*
Kirkkotaipaleen kanava

**Kirkkotaipaleen kanava** sijaitsee Etelä-Savossa Ristiinassa Yöveden ja Louhiveden välisellä väylällä. Kanava sijaitsee muutamia kilometrejä etelään Varkaantaipaleen kanavasta ja se rakennettiin vuosina 1875-1877 osana Saimaan ja Mikkelin välisen väylän parannustöitä. Kanavan pituus on 200 metriä, leveys 7,1 metriä ja syväys 1,7 metriä. Louhivedelle pääsevät vain mastonkorkeudeltaan enintään 8 metrin alukset Varkaantaipaleen kanavan maksimikorkeuden takia.

## Lähteet
* Suomen kanavat - Varkaantaipaleen kanava
Malmberg (suku)

**Malmberg**-nimisä sukuja on ollut Suomessa useita, joista on tutkittu kaksi, savolainen ja pohjalainen. Savolainen suku muodostuu Turusta Kuopioon muuttaneen kirvesmies ja mylläri Mats Malmbergin (1747–1798) jälkeläisistä. He ovat vaikuttaneet Kuopiossa. Katukuvassa suvusta muistuttaa Malmbergin talo Minna Canthin kadulla, Snellmanin kotimuseota vastapäätä.

## Tunnettuja jäseniä

* Jakob Johan Malmberg (1786–1845), suomentaja, Mats Malmbergin poika
* Karl August Malmberg (1819–1901), ”Malperi”, kollegiasessori, Kuopion raatimies, Jakob Johan Malmbergin poika
* Aukusti Juhana Mela, vuoteen 1876 *Malmberg* (1846–1904), luonnontutkija, K. A. Malmbergin poika
* Emil Malmberg (1863–1952), lehtori, suomentaja, K. A. Malmbergin poika (puoliso kirjailija ja poliittinen vaikuttaja Aino Malmberg, o.s. Perenius)
* Lauri Malmberg (1888–1948), jääkärikenraali, suojeluskuntain komentaja, Emil Malmbergin poika
* Erik Malmberg (1892–1934), jääkärieverstiluutnantti, yleisesikunnan tiedustelupäällikkö, Emil Malmbergin poika
* Olavi Malmberg (1893–1920), kirjailija, Emil Malmbergin poika

## Lähteet
G. W. Bailey

**George William Bailey** (s. 27. elokuuta 1944 Port Arthur, Texas) on yhdysvaltalainen näyttelijä, joka on esiintynyt niin televisiossa kuin elokuvissakin. Hänen tunnetuimmat roolinsa ovat kapteeni Thaddeus Harris *[[Poliisiopisto]]*-elokuvasarjan elokuvissa (1984–1994) ja kersantti Luther Rizzona televisiosarjassa *M*A*S*H* (1979–1983). 

Baileyllä on hyvin tunnusomainen ulkonäkö ja hänen hiuksensa ovat harmaantuneet ennenaikaisesti, kun hän oli 30-vuotias. Tämän seurauksena hän näytteli itseään huomattavasti iäkkäämpiä henkilöitä suurimmassa osassa 1980-luvun rooleissaan.

## Elämäkerta
Bailey opiskeli Thomas Jefferson High Schoolissa Port Arthurissa Janis Joplinin ja Jimmy Johnsonin kanssa. Korkeakoulun jälkeen hän ajautui Lamar Universityyn Texasin Beaumontiin ja sieltä hän siirtyi Texas Tech Universityyn Lubbockiin. Hän lähti yliopistosta ja vietti 1960-luvun puolivälin paikallisissa teatteriyhtiöissä ennen siirtymistään Kaliforniaan 1970-luvulla. Siellä hän esiintyi televisio-ohjelmissa kuten *[[Starsky ja Hutch]]* ja *[[Charlien enkelit]]*.

Baileyn elokuvadebyytti oli vuonna 1979 *[[Yhden miehen armeija]]ssa*, joka oli yksi ensimmäisistä Chuck Norris -elokuvista. Sen jälkeen hän teki läpilyönnin Rizzon roolissa *[[M*A*S*H (televisiosarja)|M*A*S*H]]*-televisiosarjassa.

Vuonna 1993 Bailey palasi Southwest Texas State Universityyn San Marcosissa ja valmistui sieltä toukokuussa 1994.

Vuodesta 2001 lähtien Bailey on palvellut Sunshine Kids Foundationin toiminnallisena johtajana, mikä edellyttää matkoja ja tempauksia satojen nuorten syöpäpotilaiden vuoksi vuosittain. Hän on toiminut vapaaehtoisena työntekijänä yli viisitoista vuotta tutustuttuaan järjestöön kummityttönsä leukemian kautta.

Bailey näytteli vuosina 2005–2012 rikoskomisario Louie Provenzaa rikosdraamasarjassa *[[Ratkaisija]]*. Hän näytteli Provenzaa myös *Ratkaisijan* spin-off-sarjassa *[[Rikoksista pahin]]*.

## Tuotantoa
* *[[Yhden miehen armeija]]* (1979)
* *[[M*A*S*H (televisiosarja)|M*A*S*H]]* (1979–1983)
* *[[Murder in Texas]]* (1981, TV)
* *[[Sairaalan syke (yhdysvaltalainen televisiosarja)|Sairaalan syke]]* (1982–1983)
* *[[Poliisiopisto (elokuva)|Poliisiopisto]]* (1984)
* *[[Karkuri (vuoden 1984 elokuva)|Karkuri]]* (1984)
* *[[Rustlers' Rhapsody]]* (1985)
* *[[Short Circuit]]* (1986)
* *[[Mannekiini (elokuva)| Mannekiini]]* (1987)
* *[[Murtovaras (elokuva)|Murtovaras]]* (1987)
* *[[Poliisiopisto 4: Korttelipoliisit]]* (1987) 
* *[[Poliisiopisto 5: Tehtävä Miami Beach]]* (1988)
* *[[Poliisiopisto 6: Suuri rikosaalto]]* (1989)
* *[[Dead Before Dawn]]* (1993, TV)
* *[[Poliisiopisto 7: Moskovan keikka]]* (1994)
* **' (1999)
* **' (2000)
* *[[Vauhtihirmu (elokuva)|Vauhtihirmu]]* (2002)
* *[[Home on the Range (elokuva)|Home on the Range]]* (2004, äänenä)
* *[[Ratkaisija]]* (2005–2012)
* ** (2007)
* *[[Rikoksista pahin]]* (2012–)

## Lähteet

## Aiheesta muualla
* The Sunshine Kids
Pat Summerall

**George Allen ”Pat” Summerall** (10. toukokuuta 1930– 16. huhtikuuta 2013, Dallas) oli yhdysvaltalainen urheiluselostaja, ja entinen amerikkalaisen jalkapallon pelaaja. Hän pelasi yliopistotasolla Arkansasissa, josta hän valmistui vuonna 1953.

Summerall aloitti NFL-uransa vuonna 1952. Hänen ammattilaisjoukkueinaan olivat Detroit Lions (1952), Chicago Cardinals (1953–1957) ja New York Giants (1958–1961). Hän tuli myös tunnetuksi pitkästä urastaan amerikkalaisen jalkapallon ja ajoittain muidenkin urheilulajien selostajana.

Summerall sai vuonna 2004 maksansiirron ja vuonna 2006 hänelle tehtiin kaihileikkaus.

## Lähteet
Lance Kinsey

**Lance Kinsey** (s. 13. kesäkuuta 1954) on kanadalainen näyttelijä. Hän on parhaiten tunnettu roolistaan komisario Proctorina useissa Poliisiopisto-elokuvissa. 

## Elokuvia
*The Chicago Story (1981)
*Things Are Tough All Over (1982)
*Class (1983)
*Doctor Detroit (1983)
*Poliisiopisto 2: Eka komennus (1985)
*Poliisiopisto 3: Jatkokoulutuksessa (1986)
*Poliisiopisto 4: Korttelipoliisit (1987)
*Poliisiopisto 5: Tehtävä Miami Beach (1988)
*Poliisiopisto 6: Suuri rikosaalto (1989)
*Wedding Band (1989)
*Masters of Menace (1990)
*Honeymoon Academy (1990)
*Club Fed (1990)
*Why Me? (1990)
*Hero (1992) (1992)
*National Lampoons Loaded Weapon 1 (1993)
*The Silence of the Hams (1994)
Elnur Hüseynov

**Elnur Hüseynov** (s. 7. maaliskuuta 1987 Ašgabat, Turkmenistanin SNT, Neuvostoliitto) on azerbaidžanilainen laulaja. Hän edusti Azerbaidžania Eurovision laulukilpailussa Belgradissa vuonna 2008. 

Hüseynov aloitti musiikin harrastamisen jo viisivuotiaana, kun hän meni musiikkikouluun, jossa hän opetteli soittamaan pianoa. Vuonna 1999 perhe muutti Bakuun, Azerbaidžaniin, jossa Hüseynov opiskeli kampaajaksi. 

Vuonna 2003 Hüseynov voitti ensimmäisen suuren laulupalkintonsa, kun hän voitti Sing your song -kilpailun. Vuonna 2008 hän voitti Azerbaidžanin Eurovision laulukilpailun karsinnan yhdessä Samir Cavadzadən kanssa ja heidät valittiin edustamaan maatansa kilpailuun. Elnur ja Samir pääsivät finaaliin ensimmäisestä semifinaalista ja varsinaisessa finaalissa he sijoittuivat kahdeksanneksi.

Vuonna 2015 Hüseynov voitti O Ses Türkiye -kykykilpailun. Samana vuonna hän edusti myös Azerbaidžania Eurovision laulukilpailussa Wienissä, kappaleella "Hour of the Wolf", jolla hän sijoittui kahdenneksitoista.

## Katso myös
*Azerbaidžan Eurovision laulukilpailussa

## Lähteet
* 
### Viitteet
Eli Manning

**Elisha Nelson (Eli) Manning** (s. 3. tammikuuta 1981 New Orleans, Louisiana, Yhdysvallat) on uransa lopettanut amerikkalaisen jalkapallon pelinrakentaja. Hän edusti koko ammattilaisuransa ajan NFL-liigan New York Giantsia. 

Manningin veli, Peyton Manning oli myös pelinrakentaja, ja edusti Denver Broncosia. Veljesten isä, Archie Manning oli myös aikoinaan 1970- ja 1980-luvulla pelinrakentaja NFL-tasolla.

## NFL-ura

Kuten isoveljensä Peyton Manning vuotta aikaisemmin, Eli valittiin Super Bowlin arvokkaimmaksi pelaajaksi vuoden 2008 ottelun jälkeen, Giantsin yllätettyä aiemmin voittamattoman New England Patriotsin.. Sama ottelupari toistui Super Bowlissa neljän vuoden kuluttua, ja jälleen lievänä altavastaajana otteluun lähtenyt Giants vei voiton, Manningin tullessa valituksi ottelun arvokkaimmaksi pelaajaksi.

## Lähteet

## Aiheesta muualla
Hesperornithiformes

**Hesperornithiformes** on sukupuuttoon kuolleiden esihistoriallisten lintujen lahko. Sen jäsenet elivät noin 100–66 miljoonaa vuotta sitten myöhäisliitukaudella. Lahkon lajit elivät vedessä ja niitä esiintyi pohjoisella pallonpuoliskolla. Kaikki lahkon jäsenet kuolivat sukupuuttoon liitukauden lopun joukkosukupuutossa. Ne olivat petoja sekä taitavia uimareita. Monet lajeista, mahdollisesti kaikki, olivat lentokyvyttömiä. Lahkoon kuuluivat muun muassa suvut *[[Hesperornis]]*, *[[Baptornis]]*, *[[Enaliornis]]*, *[[Parahesperornis]]* ja *[[Potamornis]]*. Lahkon suurin tunnettu laji on vuonna 1999 kuvailtu ja nimetty *[[Canadaga|Canadaga arctica]]*, joka saattoi saavuttaa 1,5 metrin pituuden.

## Ulkonäkö ja elintavat
Suurin osa lahkon tiedoista perustuu muutamista lajeista tehtyihin tutkimuksiin. *[[Hesperornis|Hesperorniksen]]* ja *[[Baptornis|Baptorniksen]]* siivet olivat surkastuneet eivätkä ne olleet siten lentokykyisiä. Osa pienemmistä lajeista saattoi kyetä lentämään. Lahkon jäsenten reisi- ja jalkapöydänluut olivat lyhyitä kuten nykyisillä räpyläjalkaisilla linnuilla. Lahkon jäsenten sääriluut olivat pitkät. Jalat olivat asettuneet kauas vartalon takaosaan nykyisten kuikkien, uikkujen ja pingviinien tapaan. Linnut olivat näppäriä uimaan ja sukeltamaan mutta kömpelöitä liikkumaan maalla, eivätkä ne viettäneet siellä täten aikaa kuin lähinnä pesimiseen. Jotkut tutkijat ovat esittäneet, että lintujen piti samaan aikaan liukua mahallaan ja potkia jaloillaan liikkuakseen maalla. Nokka oli pitkä ja luultavasti koukkupäinen. Lahkon linnuilla oli myös terävät hampaat, joilla ne pystyivät tarttumaan kiinni kaloihin.

## Lähteet
Bobby Shantz

**Robert Clayton ”Bobby” Shantz** (s. 26. syyskuuta 1925) on yhdysvaltalainen baseballsyöttäjä. Seitsemän joukkuetta, joissa hän pelasi Major League -uransa aikana vuosina 1949–1964, olivat:

* Oakland Athletics (1949–1956)
* New York Yankees (1957–1960)
* Pittsburgh Pirates (1961)
* Houston Astros (1962)
* St. Louis Cardinals (1962–1964)
* Chicago Cubs (1964)
* Philadelphia Phillies (1964)

Shantz voitti kahdeksan Gold Glovea vuosina 1957–1964 ja oli All-Star-pelaajana vuosina 1951, 1952 sekä 1957. Hän oli lisäksi American Leaguen Most Valuable Player 1952. 

## Lähteet
Tommy Wirtanen

**Tommy Wirtanen** (s. 19. tammikuuta 1983 Maarianhamina) on uransa lopettanut suomalainen jalkapalloilija. Wirtanen pelasi sekä oikeassa laidassa että hyökkäyksen kärjessä, ja tarpeen vaatiessa jopa puolustajana.

19. joulukuuta 2008 Wirtasen siirto IFK Mariehamnista Ruotsin pääsarjassa pelaavaan Örebro SK:hon varmistui. Wirtasen sopimus on kaksivuotinen.

## Lähteet
* Veikkausliigan Hall of Fame

### Viitteet

## Aiheesta muualla

* Wirtanen Örebro SK:n sivuilla
* Wirtanen Veikkausliigan sivuilla
Crispin Glover

**Crispin Hellion Glover** (s. 20. huhtikuuta 1964 New York, New York, Yhdysvallat) on yhdysvaltalainen näyttelijä. Hän on näytellyt muun muassa *[[Paluu tulevaisuuteen -trilogia|Paluu tulevaisuuteen]]* -elokuvan George McFlyn roolissa ja "Creepy Thin Manin" roolissa elokuvassa *[[Charlien enkelit (elokuva)|Charlien enkelit]]*. Glover näytteli *[[Epic Movie]]ssa* Willy Wonkaa ja Tim Burtonin elokuvassa *[[Liisa Ihmemaassa (vuoden 2010 elokuva)|Liisa Ihmemaassa]]* Staynen roolia.

## Lapsuus ja uran alku
Glover syntyi New Yorkissa mutta muutti 5-vuotiaana Los Angelesiin. Ensimmäisen elokuvaesiintymisensä Glover teki vuonna 1981 ja televisiossa 1982.

## Aiheesta muualla

* Crispin Gloverin kotisivut
*
Kalevan kisat 1930

**[[Kalevan kisat]]** järjestettiin vuonna 1930 Tampereella 16.–17. elokuuta. Kilpailupaikka oli Pyynikin kenttä. Matti Järvisen keihäänheiton voittotulos 71,70 on ainoa olympialajien maailmanennätys, joka on tehty Kalevan kisoissa. Kalevan maljan voitti Helsingin Kisa-Veikot.

## Mitalistit

## Kalevan malja

## Lähteet
* 

### Viitteet
Kalevan kisat 1932

**[[Kalevan kisat]]** järjestettiin vuonna 1932 Helsingissä 6.–7. elokuuta. Kilpailupaikka oli Eläintarhan kenttä. Kilpailut käytiin samaan aikaan Los Angelesin olympialaisten kanssa ja tämän vuoksi Suomen yleisurheilun parhaimmistoa oli poissa kisoista. Kalevan maljan voitti Helsingin Kisa-Veikot. 

## Mitalistit

## Kalevan malja

## Lähteet
* 

### Viitteet
Kalevan kisat 1933

**[[Kalevan kisat]]** järjestettiin vuonna 1933 Turussa 5.–6. elokuuta. Kilpailupaikka oli Turun urheilupuisto. Kalevan maljan voitti Helsingfors IFK. 

## Mitalistit

## Kalevan malja

## Lähteet
* 

### Viitteet
Kalevan kisat 1934

**[[Kalevan kisat]]** järjestettiin vuonna 1934 Tampereella 28.–29. heinäkuuta. Kalevan maljan voitti Helsingin Poliisi-Voimailijat. 

## Mitalistit

## Lähteet
* 

### Viitteet
Whitey Lockman

**Carroll Walter ”Whitey” Lockman** (25. heinäkuuta 1926 &ndash; 17. maaliskuuta 2009) oli yhdysvaltalainen baseballpelaaja ja -valmentaja. Hän pelasi ensimmäisen MLB-ottelunsa 5. heinäkuuta 1945 ja viimeisensä 24. kesäkuuta 1960.

New York Giants kiinnitti Lockmanin jo vuonna 1943. Hän oli All-Star-pelaajana 1952 ja siirtyi valmennustöihin heti peliuransa päätyttyä.

## Lähteet
Nina Dobrev

**Nina Dobrev** (oik. **Nikolina Kamenova Dobreva**; , s. 9. tammikuuta 1989 Sofia, Bulgaria) on bulgarialais-kanadalainen näyttelijä. Hän on näytellyt muun muassa televisiosarjoissa **' (2006–2009) ja ''[[Vampyyripäiväkirjat]]'' (2009–2017).

Valkokankaalla Dobrev on esiintynyt muun muassa elokuvissa ''[[Elämäni seinäruusuna (elokuva)|Elämäni seinäruusuna]]'' (2012), ''[[Valekytät]]'' (2013) ja ''[[The Final Girls]]'' (2015).

== Tausta ==
Dobrev syntyi [[Sofia]]ssa [[Bulgaria]]ssa Mihaela ja Konstantin Dobrevin perheeseen. Hän oli kaksivuotias, kun perhe muutti sieltä [[Toronto]]on [[Kanada]]an. Hän puhuu sujuvasti [[englannin kieli|englantia]], [[ranskan kieli|ranskaa]] ja [[bulgarian kieli|bulgariaa]]. Hänen äitinsä on taiteilija ja isänsä tietokonealalla. Dobrev kävi koulua ensin Vradenburg Junior Public Schoolissa ja sitten J. B. Tyrrel Sr. Public Schoolissa. Hän harrasti nuorena [[baletti]]a sekä [[jazztanssi]]a ja oli kilpaileva [[rytminen voimistelu|rytminen voimistelija]].

Dobrev opiskeli taideaineita Wexford Collegiate School for the Artsissa [[Scarborough (Ontario)|Scarborough’ssa]]. Lisäksi hän opiskeli näyttelemistä Armstrong Acting Studiosissa Torontossa.

== Ura ==
Mallintöiden ansiosta Dobrev sai pieniä osia televisiomainoksista, ja pikkuhiljaa ne vaihtuivat elokuvien koe-esiintymisiksi. Pian Dobrev saikin useita elokuvarooleja, muun muassa elokuvista ''[[Fugitive Pieces]]'', ''[[Away from Her]]'' ja ''[[Never Cry Werewolf]]''. Hän sai lisää tunnettavuutta kanadalaisesta nuortensarjasta **'. Dobrev näytteli myös MTV:n elokuvassa nimeltä *The American Mall*, joka esitettiin CTV-kanavalla. Vuodesta 2009 alkaen Dobrev on näytellyt pääosaa Elena Gilbertinä (sekä tämän 1800-luvulla eläneenä kaksoisolentona Katherine Piercenä) The CW:n draamasarjassa *[[Vampyyripäiväkirjat]]*. Hän on voittanut roolistaan useita Teen Choice -palkintoja.

## Yksityiselämä
Dobrev seurusteli *Vampyyripäiväkirjat* -vastanäyttelijänsä Ian Somerhalderin kanssa vuosina 2010–2013. Kuvatessaan *Vampyyripäiväkirjoja* Dobrev asui Atlantassa, ja lopetettuaan sarjassa hän muutti vuonna 2015 Los Angelesiin. Dobrev alkoi seurustella vuonna 2019 rullalautailija Shaun Whiten kanssa. Lokakuussa 2024 he kihlautuivat, mutta erosivat syyskuussa 2025.

## Filmografia

## Palkinnot

## Lähteet

## Aiheesta muualla

* 
*Nina Dobrev Twitterissä
*AOL Interview: Degrassi 
*AOL Interview: The American Mall 
*Nina Dobrev Network
Ken Caminiti

**Kenneth Gene ”Ken” Caminiti** (21. huhtikuuta 1963 – 10. lokakuuta 2004) oli yhdysvaltalainen baseballpelaaja. Hän oli Major League -tason kolmantena pesämiehenä vuosina 1987–2001, yksittäisistä joukkueista pisimpään Houston Astrosissa. 

Caminiti pelasi San Diego Padresissa voittaessaan kolme Gold Glovea vuosina 1995–1997. Hän oli All-Star-pelaajana 1994 ja 1996–1997 sekä National Leaguen *Most Valuable Player* vuonna 1996.

Caminiti myönsi vuonna 2002 käyttäneensä ammattilaisuransa aikana anabolisia steroideja. Pitkäaikaiset alkoholi- ja huumausaineongelmat johtivat hänen ennenaikaiseen kuolemaansa 41-vuotiaana. 

## Lähteet
Philip J. Fry

**Philip J. Fry**, usein vain **Fry**, on kuvitteellinen hahmo *[[Futurama]]*-televisiosarjassa. Fryn ääninäyttelijä on Billy West.

## Elämä
*Futurama*-DVD:n mukaan Fry syntyi 14. elokuuta 1974. 

Ensimmäisessä jaksossa ”Työtön avaruudessa” () Fry eli muutamat ensimmäiset sekunnit vuodessa 2000 ennen kuin joutui vahingossa Kryo-säiliöön ja heräsi tuhat vuotta mohemmin vuonna 2999, Fry säilyi yhä nuorekkaana biologisesti mutta on kronologisesti yli tuhat vuotta vanha. Tulevaisuudessa hän tapaa Leelan ja Benderin. He päättävät mennä Fryn sukulaisen Hubert J. Farnsworthin johtamaan Planet Expressiin töihin. Tästä sarja saa varsinaisesti alkunsa.

Jaksossa ”Roswell” () Fry ja Planet Expressin miehistö joutuvat aikaloukkuun aina Roswellin ufotapahtumiin asti. Siellä Fry yrittää suojella isoisäänsä Enusta, jotta tämä ei kuolisi ja Fry katoaisi sen seurauksena olemattomiin. Epähuomiossa hän kuitenkin aiheuttaa Enuksen kuoleman ydinräjähdyksessä viedessään tämän testialueelle, mutta Fry ei kuolekaan, sillä hän itse menee ja harrastaa seksiä oman isoäitinsä kanssa, tämän ollessa vielä nuori. Niinpä Fry teki itsestään oman isoisänsä.

## Lähteet
Donovan Scott

**Donovan Scott** (s. 29. syyskuuta 1946 Chico, Kalifornia, Yhdysvallat) on yhdysvaltalainen näyttelijä. Hänen roolejaan on muun muassa kadetti Leslie Barbara elokuvassa *[[Poliisiopisto (elokuva)|Poliisiopisto]]* (1984). 

## Elokuvia
* *[[Backlight (elokuva)|Backlight]]*, 2010 (Vanha maanviljelijä)
* *[[Highway 101 (elokuva)|Highway 101]]*, 2008 (Virgil)
* *[[Tiedän kuka tappoi minut]]*, 2007 (Sheriffi Leon Cardero)
* *[[The Enigma with a Stigma]]*, 2006 (Robert Riley)
* *[[Uh Oh!]]*, 2003 (Kapteeni Squid)
* *[[Fish Don't Blink]]*, 2002 (Leonard)
* *[[Blast from the Past (elokuva)|Blast from the Past]]*, 1999 (Ron)
* *[[Family Attraction]]*, 1998 (Bob)
* *[[Paluu tulevaisuuteen III]]*, 1990 (Stricklandin sijainen)
* *[[Psycho III]]*, 1986 (Kyle)
* *[[The Best of Times (elokuva)|The Best of Times]]*, 1986 (Eddie)
* *[[Sheena (elokuva)|Sheena]]*, 1984 (Fletcher)
* *[[Poliisiopisto (elokuva)|Poliisiopisto]]*, 1984 (Kadetti Leslie Barbara)
* *[[Savannah Smiles]]*, 1982 (Boots)
* *[[Zorro, the Gay Blade]]*, 1981 (Paco)
* *[[Kippari-Kalle (vuoden 1980 elokuva)|Kippari-Kalle]]*, 1980 (Castor Oyl)
* *[[1941 – Anteeksi, missä on Hollywood?]]*, 1979 (Kid Sailor)

## Aiheesta muualla
*
Ellen Sandweiss

**Ellen Sandweiss** (oik. **Ellen Hodges**, s. 30. joulukuuta 1958 Detroit, Michigan, Yhdysvallat)  on yhdysvaltalainen näyttelijätär, joka on esiintynyt eri sarjoissa ja elokuvissa vuodesta 1978 lähtien. Hän näytteli Cheryliä vuoden 1981 *[[Evil Dead]]* -elokuvassa.

## Aiheesta muualla

*
Karl Brandt

**Karl Brandt** (8. tammikuuta 1904 – 2. kesäkuuta 1948) oli Adolf Hitlerin henkilökohtainen lääkäri elokuusta 1944 ja yksi Aktion T4 -eutanasiaohjelman johtajista vuodesta 1939. Valtakunnan terveys- ja saniteettikomission kenraalimajurina hän osallistui rikolliseen ihmiskokeiden järjestämiseen yhdessä Werner Heyden ja muiden natsilääkärien kanssa. Toisen maailmansodan jälkeen hänet tuomittiin rikoksista ihmisyyttä vastaan ja teloitettiin hirttämällä.

Brandt syntyi Mülhausenissa Saksan Elsass-Lothringenissa (nykyisin Ranskan Mulhouse) 1904. Hänen isänsä oli poliisi. Brandt valmistui lääketieteen tohtoriksi 1928. Hän liittyi Saksan kansallissosialistiseen työväenpuolueeseen tammikuussa 1932, hänestä tuli SA:n jäsen 1933, SS:n jäsen heinäkuussa 1934 ja hänet nimitettiin Untersturmführeriksi. Vuonna 1933 natsijohto pyysi häntä tekemään psykologisen arvion Theodor Eickestä, jonka Brandt totesi tervejärkiseksi eikä epäillysti psykopaatiksi. Kesästä 1934 hän oli Hitlerin ”avustava lääkäri”. 1. syyskuuta 1939 Hitler nimitti hänet varajohtajaksi Aktion T4 -eutanasiaohjelmaan Philipp Bouhlerin kanssa. Hän yleni normaaliin tapaan SS:ssä; tammikuussa 1943 hän oli kenraalimajuri. 16. huhtikuuta 1945 sodan lähestyessä loppuaan Gestapo pidätti hänet, sillä hän oli siirtänyt perheensä pois Berliinistä, jotta he voisivat antautua yhdysvaltalaisille. Berliiniläinen oikeus tuomitsi hänet kuolemaan, mutta Karl Dönitz vapautti hänet 2. toukokuuta. Hän jäi brittien pidättämäksi 23. toukokuuta 1945.

Brandt joutui oikeuteen 22 muun natsitohtorin kanssa  Nürnbergin oikeudenkäynnissä. Oikeudenkäynti, viralliselta nimeltään *Yhdysvallat vs. Karl Brandt et al.*, tunnetaan yleisemmin lääkärioikeudenkäyntinä. Se alkoi 9. joulukuuta 1946. Brandtia syytettiin erikoisesti vastuulliseksi osallistumisestaan vankien jäädytyskokeisiin, malaria- ja kaasukokeisiin ja moniin muihin. Häntä syytettiin myös Aktion T4 -eutanasiaohjelmaan ja SS:ään kuulumisesta. Brandt tuomittiin kuolemaan ja hänet hirtettiin Landsbergin vankilassa kesäkuussa 1948.

## Lähteet

## Aiheesta muualla

*http://www.shoah.dk/doctors/brandt.htm 
*http://www.jewishvirtuallibrary.org/jsource/biography/Brandt.html
Jackie Robinson

**Jack Roosevelt ”Jackie” Robinson** (31. tammikuuta 1919 – 24. lokakuuta 1972) oli yhdysvaltalainen baseballpelaaja. Hänestä tuli ensimmäinen modernin aikakauden afroamerikkalainen Major League -pelaaja vuonna 1947, jolloin hän aloitti uransa Brooklyn Dodgersissa (veljekset Moses Fleetwood Walker ja Wadley Walker pelasivat liigassa 1880-luvulla). Hän oli mukana voittamassa joukkueen ensimmäistä World Series -mestaruutta vuonna 1955, ja vaikutti samassa joukkueessa aina vetäytymiseensä vuonna 1956.

Toisena pesämiehenä maineeseen noussut Robinson oli kuusinkertainen All-Star-pelaaja. Hän oli myös National Leaguen *Rookie of the Year* (1947) ja *Most Valuable Player* (1949). 

Robinson oli toisen maailmansodan veteraani. Hän esitti vuonna 1950 itseään elämäkertaelokuvassa *The Jackie Robinson Story*. Hän voitti paikan Baseball Hall of Famessa vuonna 1962, ja hän on saanut Kongressin kultamitalin ja Presidentin vapaudenmitalin.

Robinson kuoli 53-vuotiaana diabeteksen ja sydänvaivojen seurauksena. MLB jäädytti hänen numeronsa (42) hänen debyyttinsä 50-vuotispäivänä 15. huhtikuuta 1997. Vuodesta 2004 alkaen MLB on juhlistanut päivämäärää 15. huhtikuuta nimeämällä sen *Jackie Robinson -päiväksi*. Vuodesta 2007 alkaen kaikkien joukkueiden kaikki pelaajat käyttävät tuona päivänä numeroa 42, joka muina päivinä on jäädytetty koko liigassa.

## Lähteet
AT-AP

**AT-AP** (All Terrain Attack Pod eli jokamaaston hyökkäyskulkuneuvo.) on fiktiivinen Vanhan tasavallan käyttämä taistelukone George Lucasin luomassa Star Wars -universumissa. sen vaihtoehtoisia nimiä ovat kävelijä ja talsija. AT-AP -taistelukoneita nähdään elokuvassa Star Wars: Episodi III – Sithin kosto.

AT-AP:n valmistajana oli Kuatin konetelakat, ja koneen hinnaksi mainitaan 150&nbsp;000 krediittiä. Sen aseistus koostui yhdestä raskaasta projektiili-laukaisimesta, yhdestä raskaasta ionikanuunasta sekä yhdestä laserkanuunasta. Laitteella ei ollut suojakenttää. Miehistöön kuului yksi pilotti sekä kaksi tykkimiestä. AT-AP:en korkeus oli 11 metriä ja huippunopeus 60 km/h.

## Katso myös
*AT-AT
*AT-SP
*AT-TE

## Lähteet
* Star Warsin virallinen sivusto 
* Wookiepedia
Heading Northe

__NOTOC__
**Heading Northe** on Stormwarriorin kolmas studioalbumi. Albumi on basisti Yens Leonhardtin ensimmäinen albumi Stormwarriorissa.

## Kappaleet
#
#
#
#
#
#
#
#
#
#
#

## Kokoonpano
* Lars Ramcke – kitara ja laulu  
* Alex Guth –   kitara
* Yens Leonhardt – basso
* Falko Reshöft – rummut

## Arvostelut
* Imperiumi.net: 

## Lähteet

## Aiheesta muualla
* 
*
Selene (sarjakuvahahmo)

**Selene** on Marvel-universumin avaruusolento.

Selene tuli maahan valloittaakseen sen; hänen yrityksensä kilpistyivät Kostajien ja Ryhmä-X:n ansiosta. Luonteeltaan hän on peripaha ja itsekäs. 

Sittemmin hän liittyi Helvetintulen Klubiin ja valtavien voimiensa ansiosta hänet nimitettiin johtokuusikkoon koodinimellä Musta Kuningatar.